шеги за Швейцария
Веднъж попитали Кисинджър: 
- Какво е това «дипломация на совалката?» Кисинджър отговорил:
- О! Това е универсален метод! Ще ви дам пример. Искате по метода на дипломацията на совалката да омъжите дъщерята на Рокфелер за обикновено момче от руско село. 
- Но това е невъзможно! Как ще стане? 
- Много просто. Отивам в някое руско село, намирам едно обикновено момче и го питам: 
- Искаш ли да се ожениш за американка? Той ми отговаря: 
- Имаме си достатъчно руски момичета.  А аз: 
- Да. Но тази е дъщеря на милиардер. Той: 
- О! Това е друга работа! Тогава отивам в Швейцария на заседание на националната банка. Питам: 
- Искате за президент един пич от Сибир?
- Фу,- казват в банката. 
- А ако тук е замесен Рокфелер? 
- О! Това е друга работа! Отивам при Рокфелер. Питам: 
- Искате ли за зет руснак?  Той: 
- Ние в семейството всички сме финансисти!  Аз: 
- А той е президент на Швейцарската банка!  Той: 
- О! Това е дурга работа! Сюзи! Ела тук. Господин Кисинджър ти е намерил съпруг. Той е президента на Швейцарската банка! Сюзи: 
- Тези финансисти са все тъпаци! Аз: 
- Да! Но този е кореняк сибирец! Тя: 
- О-о-о! Това е друга работа.